На основу Одлуке о усвајању Програма мера подршке за спровођење пољопривредне политике и политике руралног развоја за подручје територије општине Аранђеловац за 2022. годину од 14.11.2022.године бр. 06-733/2022-01-2, општинско Веће општине Аранђеловац расписује дана \_\_\_\_\_\_\_\_\_\_\_\_\_\_\_\_\_\_

# К О Н К У Р С

ЗА МЕРУ ПОДРШКЕ ОСИГУРАЊУ ЈЕДНОГОДИШЊИХ

И ВИШЕГОДИШЊИХ КУЛТУРА

За реализацију мера подршке осигурању једногодишњих и вишегодишњих култура ,који се финансирају, односно суфинансирају средствима из буџета Општине Аранђеловац за 2022. годину, обезбеђена су средства у складу са Одлуком о буџету општине Аранђеловац за 2022. годину (''Службени гласник општине Аранђеловац'', бр.7/2021,7/2022 и 9/2022) у оквиру раздела 5, програм 0101,програмска активност 0002-Мере подршке руралном развоју, Позиција 79, Функционална класификација. 451000-субвенције јавним нефинансијским предузећима и организацијама у износу од 2.500.000 динара која ће бити предмет расподеле путем овог конкурса.

Средства овог конкурса су планирана за смањење ризика на пољопривредним газдинставима и то у виду мере подршке осигурању једногодишњих и вишегодишњих култура у износу до 30% цене полисе осигурања без ПДВ-а а не више од 140.000,00 динара по корисника ( сектори: поврће, воће, и остала ратарска производња).

Средства предвиђена Конкурсом су намењена за пољопривредне произвођаче који испуњавају следеће услове:

* Носиоци су регистрованог и активног пољопривредног газдинства (активан статус у складу са Правилником о упису у регистар пољопривредних газдинстава и обнови регистрације,као и условима за пасиван статус пољопривредног газдинства ,,Службени гласник РС“ бр. 17/13……6/2019) на територији општине Аранђеловац
* Извршено је закључење уговора о осигурању усева од 01.09.2021. године до подношења захтева.
* Предметне парцеле се налазе уведене у регистар пољопривредног газдинства подносиоца захтева и налазе се на територији општине Аранђеловац.
* Нема дуговања према општини по основу Пореза на имовину лица која не воде /воде пословне књиге.

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу средстава мере подршке осигурању усева
* Копију полисе осигурања
* Потврда о активном статусу у РПГ.
* Извод из регистра пољопривредног газдинства образац бр.1
* Извод из регистра пољопривредног газдинства образац бр.3
* Фотокопију личне карте
* Уверење Одељења за пореске послове о измиреним обавезама по основу Пореза на имовину лица која не воде/воде пословне књиге за непокретности на територији општине Аранђеловац.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр. 10, Стара зграда општине, први спрат, лево крило, соба број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

Комисији за доделу подстицаних средстава за развој пољопривреде у 2022. години

Конкурс за меру подршке осигурању једногодишњих усева и вишегодишњих култура

На задњој страни: Име, презиме и адреса подносиоца пријаве

Одлуке о испуњености услова за мере подршке –осигурања једногодишњих и вишегодишњих култура доноси Комисија за развој пољопривреде у 2022.години формирана од стране општинског Већа.

На основу Одлуке о испуњености услова за мере подршке – осигурања једногодишњих и вишегодишњих култура Одељење за привреду и друштвене делатности општине Аранђеловац доноси Решење о додели подстицаја у року од 15 дана од дана доношења Одлуке о испуњености услова за мере подршке – осигурања једногодишњих и вишегодишњих култура

 За одобрене захтеве средства ће се директно преносити на наменски рачун пољопривредног произвођача (регистрованог газдинства) по спроведеном поступку утврђивања испуњености услова за остваривање права ,доношења Одлуке о испуњености услова за мере подршке – осигурања једногодишњих и вишегодишњих култура и Решења о додели подстицаја донетог од стране Одељења за привреду и друштвене делатности општинеАранђеловац у складу са ликвидношћу буџета Општине Аранђеловац.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати.

Конкурс је отворен од 24.11.2022. године и траје до 08.12.2022. године.

Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

У случају да су средства не наменски коришћена или је документација лажно приказана у захтеву корисник мера подршке губи право на мере подршке у наредних 5 година.

 Општинско Веће општине Аранђеловац

**ОПШТИНА АРАНЂЕЛОВАЦ**

ОПШТИНСКА УПРАВА

Програм мера подршке за развој пољопривреде у 2022.години.

Конкурс за мере подршке за инвестиције у физичку имовину пољопривредних газдинстава

**ЗАХТЕВ ЗА ДОДЕЛУ МЕРА УПРАВЉАЊЕ РИЗИЦИМА – ПРЕМИЈЕ ОСИГУРАЊА УСЕВА**

Прочитати пажљиво услове Конкурса. Образац попунити читко, штампаним словима.

|  |  |
| --- | --- |
| Име и презиме носиоцаПољопривредног газдинства |  |
| ЈМБГ (матични број) |  |
| Адреса |  |
| Број телефона |  |
| Број пољопривредног газдинства БПГ |  |
| Број наменског рачуна |  |
| Назив банке |  |

|  |  |  |  |
| --- | --- | --- | --- |
| **Број парцеле** | **Површина парцеле** |  **Износ (без ПДВ-а)** | **Осигуравајуће друштво** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Уписати место и датум подношења захтева и потписати изјаву. Потписивањем изјаве прихватају се услови конкурса а само тада је захтев исправан.**

**Непотпуне и неблаговремене пријаве неће се разматрати.**

|  |
| --- |
| Изјављујем под кривичном и материјалном одговорношћу да за исту опрему и механизацију нисам нити ћу конкурисати за субвенцију у 2022. години на републичком нивоу. Изјављујем да немам неизмирених обавеза по било ком основу према општини Аранђеловац. Изјаву прилажем као доказ о тачности података, предате документације на конкурсу и као писмену потврду прихватања свих услова конкурса.У Аранђеловцу\_\_\_\_\_\_\_\_\_\_\_2022.године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Подносилац захтева |